b"\n_START_ARTICLE_\nSKA Minsk\n_START_PARAGRAPH_\nSportivnyj Klub Armii (internationalt ofte omtalt som SKA Minsk) (russisk: \xd0\xa1\xd0\xbf\xd0\xbe\xd1\x80\xd1\x82\xd0\xb8\xd0\xb2\xd0\xbd\xd1\x8b\xd0\xb9 \xd0\x9a\xd0\xbb\xd1\x83\xd0\xb1 \xd0\x90\xd1\x80\xd0\xbc\xd0\xb8\xd0\xb8 (\xd0\xa1\xd0\x9a\xd0\x90 \xd0\x9c\xd0\xb8\xd0\xbd\xd1\x81\xd0\xba), dansk overs\xc3\xa6ttelse: H\xc3\xa6rens Sportsklub) en h\xc3\xa5ndboldklub fra Minsk i Hviderusland, som i 1980'erne var en af Europas bedste klubber._NEWLINE_Klubben blev stiftet i 1976 og blev under ledelse af tr\xc3\xa6neren Spartak Mironovitj hurtigt et af de bedste herrehold i Sovjetunionen. Allerde i 1983 vandt klubben Cup Winners' Cup, hvor den i finalen besejrede SC Empor Rostock fra \xc3\x98sttyskland._NEWLINE_Mod slutningen af 1980'erne kom flere europ\xc3\xa6iske triumfer. Tre gange vandt klubben Mesterholdenes Europa Cup (1987, 1989 og 1990), mens holdet i 1988 endnu en gang sejrede i Cup Winners' Cup."